Dette er London

***Dette er London*** var kallesignalet til radiosendinger fra den norske eksilregjeringen i London under mesteparten av annen verdenskrig. Dette var en avgjørende kontakt mellom den frie, allierte verden og det okkuperte Norge. Å inneha radioapparat ble etterhvert forbudt av okkupasjonsmakten, og de som ønsket å fortsette med *Londonlytting* gjorde dette med fare for eget liv og levnet.

## Detaljer
Det var Toralv Øksnevad som først og fremst ble forbundet med *Stemmen fra London* som formidlet nyheter og beskjeder fra eksilregjeringen. Fra august 1940 var han på plass i England for å lede de frie sendingene som på folkemunne ble kalt «London Radio».

Sendingene fra London åpnet med fire paukeslag, hvorav de tre første lysere ble etterfulgt av et dypere paukeslag, hvilket er tatt fra åpningstonene i Beethovens Skjebnesymfoni, og som også er morsetegnet for "V", som stod for "Victory", eller "Seier" på engelsk. Det er forøvrig tilskrevet Winston Churchill å ha sett ironien i å benytte en tysk komponist for etterretning om den allierte krigføringen. Denne sekvensen, kjent som «da-da-da-dom», ble gjentatt fire ganger før en stemme tilkjennegav følgende radiotekniske detaljer: 

Deretter fulgte åpne meldinger til det norske folk i det okkuperte Norge, etterfulgt av såkalte særmeldinger (ofte uriktig omtalt som kodede meldinger) til norske motstandsfolk. Det siste ble kalt *særmeldinger*, som ble innledet med *Vi har X særmeldinger*, som kunne ha reelt innhold eller var ment å villede okkupasjonsmakten.

## Åpne meldinger
Eksempler på åpne meldinger:
* *Amerikanerne trenger hurtig inn i trekanten mellom [[Rhinen]], [[Mosel]]l og [[Saar]]. Allierte militærmyndigheter har tatt over administrasjonen i [[Koblenz]]. Fra [[Remagen]] [[brohode|brofeste]] har amerikanerne krysset [[Autobahn|autostradaen]] mellom [[Køln]] og [[Frankfurt am Main]] på et sted til.*
* *Over 1200 tunge amerikanske [[bombefly]] har vært over [[Tyskland]] i dag, og [[britiske]] [[Lancaster bombefly]] har vært i arbeid med sine nye 10-tons bomber*.
* *Hjemmefronten, som vi kaller den, den har jo skapt seg selv, hjemmefronten står for meg som et lysende eksempel på hvor rett av regjeringen og jeg hadde da vi tok våpnene opp den 9. april. ([[Kong Haakon]], 17. mai 1943)
* I dag, på seiersdagen i Europa, på frigjøringsdagen for Norge, taler hans Majestet Kongen og statsminister [[Johan Nygaardsvold]] til det norske folk. Hans Majestet Kongen: *Kære Landsmenn, jeg og min Regjering sender i dag en varm hilsen til alle norske kvinner og menn, gjennom en mørk og vanskelig tid har det norske folk opprettholdt en ubrytelig front mot de tyske undertrykkere og deres hjelpere. Sammen med våre allierte, og deres beundringsværdige militære innsats, har den offervilje og utholdenhet dere har vist ført til frigjøringen av vårt land. Nu er vi ved målet for vår kamp. De tyske okkupasjonsstyrker i Norge har overgitt seg, ennå oppholder de seg i vårt land. En krigstilstand som har hersket siden vi ble angrepet natten til den 9. april 1940 er ennå ikke opphevet. Men våpenstillstand er inntrådt. I denne situasjon er den mer enn noensinne nødvendig at alle [man] bevarer den ro og viser den verdige opptreden som har været vårt folks styrke under hele okkupasjonstiden. Vi som skal handle, har fått sine forholdsordre og vel følger disse. De andre hjelper basalt best ved å avholde seg fra enhver uoverlagt opptreden. Landsmenn, vi føler alle det samme på denne dag." (8. mai 1945)

## Særmeldinger
Særmeldingene var setninger som ble brukt som stikkord for å gi forhåndsavtalte beskjeder til norske motstandsfolk eller norskspråklige, allierte agenter. Hva disse betød, lå altså i en tidligere gjort avtale eller ordre; setningene i seg selv inneholdt ingen relevant informasjon om det de gjaldt. Eksempler på slike særmeldinger følger her:
* «En mann du kan lite på»
* «Et langspyd i neven»
* «Stå ikke stille»
* «Ikke før klokken åtte»
* «Se helst gone ut»
* «Den evige lengselen»
* «De lytter til snakket»
* «Reven har fått nye briller»
* «Kua går med raggsokker»
* «Spurven tygger drøv»
* «Grøten muliggjør alt»
* «Bøygen tatt boksetimer»
* «Lodda siger inn på Vågen»
* «Lytt på bua»
* «Vil frem»
* «Til jerv, saken er i orden»

## Referanser